
****

Sedejeva ulica 11, 5001 Nova Gorica T: 05 303 42 00

E: pung@policija.si

www.policija.si

Številka: 0101-3/2025/6 (3H-03)

Datum: 31. 3. 2025

Poročilo o delu PU Nova Gorica za 2024

**V S E B I N A**

[1 ZNAČILNOSTI DELA POLICIJE V LETU 2024 3](#_Toc191279549)

[Metodološka pojasnila 5](#_Toc191279550)

[2 DELO PO POSAMEZNIH DELOVNIH PODROČJIH 6](#_Toc191279551)

[2.1 TEMELJNE DEJAVNOSTI 6](#_Toc191279552)

[2.1.1 Preprečevanje, odkrivanje in preiskovanje kriminalitete 6](#_Toc191279553)

[2.1.2 Vzdrževanje javnega reda ter zagotavljanje splošne varnosti ljudi in premoženja 7](#_Toc191279554)

[2.1.3 Zagotavljanje varnosti cestnega prometa 8](#_Toc191279555)

[2.1.4 Nadzor državne meje in izvajanje predpisov o tujcih 10](#_Toc191279556)

[2.2 DRUGE DEJAVNOSTI 10](#_Toc191279557)

[2.2.1 Policijsko delo v skupnosti 10](#_Toc191279558)

[2.2.2 Operativno-komunikacijska dejavnost 11](#_Toc191279559)

[2.2.3 Forenzična in kriminalistično-tehnična dejavnost 11](#_Toc191279560)

[2.2.4 Analitska dejavnost 12](#_Toc191279561)

[2.2.5 Nadzorna dejavnost 12](#_Toc191279562)

[2.2.6 Reševanje pritožb 13](#_Toc191279563)

[2.2.7 Notranje preiskave 13](#_Toc191279564)

[2.2.8 Informacijska in telekomunikacijska dejavnost 13](#_Toc191279565)

[2.2.9 Kadrovske in organizacijske zadeve 13](#_Toc191279566)

[2.2.10 Izobraževanje, izpopolnjevanje in usposabljanje 14](#_Toc191279567)

[2.2.11 Finančno-materialne zadeve 14](#_Toc191279568)

[2.2.12 Mednarodno sodelovanje 15](#_Toc191279569)

[2.2.13 Odnosi z javnostmi 15](#_Toc191279570)

[2.2.14 Dejavnost specializiranih policijskih enot 15](#_Toc191279571)

[Priloga 1: Izvajanje nalog iz letnega načrta dela PU Nova Gorica za 2024 17](#_Toc191279572)

# 

# **1 ZNAČILNOSTI DELA POLICIJE V LETU 2024**

Operativno delo Policijske uprave Nova Gorica v letu 2024 je zaznamovalo nekaj izstopajočih poglavij. Število kaznivih dejanj je bilo v primerjavi s prejšnjim letom večje, preiskanost skupnega števila kaznivih dejanj je bila 47-odstotna. V celotni strukturi se je za slabih 18 odstotkov povečalo število kaznivih dejanj splošne kriminalitete, prav tako so bila v porastu kazniva dejanja povezana z mladoletniško kriminaliteto. Manj je bilo manj kaznivih dejanj, povezanih z gospodarsko krimnaliteto. Lani je bilo za dobrih 29 odstotkov povečalo število kaznivih dejanj zoper premoženje, struktura tovrstnih kaznivih dejanj se v zadnjih letih sicer bistveno ne spreminja. Višina nastale škode, ki so jo povzročili storilci kaznivih dejanj, pa je bila lani v občutnem porastu.

Tudi lani smo zaznali različne oblike kaznivih dejanj, ki temeljijo na zlorabi sodobne informacijske tehnologije, s tem soupadajo tudi potrebe po stalnem usposabljanju in izobraževanju naših uslužbencev. V minulem letu smo namreč obravnavali bistveno več kaznivih dejanj računalniške kriminalitete kot v prejšnjem istem obdobju. Intenzivno smo izvajali preiskave kaznivih dejanj glede zlorabe prepovedanih drog. V letu 2024 smo sicer obravnavali manj kaznivih dejanj neupravičene proizvodnje in prometa s prepovedanimi drogami, več je bilo obravnavanih kaznivih dejanj omogočanja uživanja prepovedanih drog. Hkrati pa smo ugotavljali tudi številne kršitve Zakona o proizvodnji in prometu s prepovedanimi drogami. V blagem upadu so obravnavani primeri kaznivih dejanjih zoper zakonsko zvezo, družino in otroke. Pri teh kaznivih dejanjih so izstopala kazniva dejanja nasilje v družini. Pri reševanju problematike nasilja v družini pa so policisti sodelovali z drugimi pristojnimi ustanovami v obliki večdisciplinarnih strokovnih skupin.

Glede stanja javnega reda in zagotavljanja splošne varnosti je struktura kršitev in splošno ugodno stanje varnosti na nivoju preteklih let, kar se izkazuje v skupnem padcu vseh kršitev predpisov o javnem redu. V strukturi kršitev Zakona o varstvu javnega reda in miru so kršitve povezane z nasilnim in drznim vedenjem, kršitve s področja nasilja v družini in kršitve nedostojnega vedenja do uradne osebe, v manjšem upadu glede na preteklo leto. Manj je bilo tudi kršitev v zvezi s hrupom. Kršitev s področja nasilja v družini je bilo lani bistveno manj, v blagem porastu pa so bila kazniva dejanja, ki so bila storjena znotraj družine. S ciljem zaščite oškodovanca oz. žrtve so policisti v lanske letu izrekli več ukrepov prepovedi približevanja kot leto poprej. Učinkovito smo obvladovali kršitve značilne za večje športne prireditve, kar je povezano tudi z organiziranimi navijaškimi skupinami. Operativno uspešno smo izvajali tudi naloge na drugih javnih prireditvah oz. koncertnih prireditvah z večjim številom obiskovalcev.

Policijske enote PU Nova Gorica so lani izvedle večje število preventivnih aktivnosti policijskega dela v skupnosti. Za krepitev partnerskega sodelovanja v skupnosti so policijske postaje sodelovale z župani občin, sveti krajevnih skupnosti, varnostnimi sosveti in drugimi subjekti v lokalni skupnosti. Območne policijske postaje z lokalnimi skupnostmi aktivno sodelujejo tudi v občinskih Svetih za preventivo in vzgojo v cestnem prometu. V dveh občinah sta ustanovljeni Komisiji za izboljšanje stanja javnega reda in miru. V več občinah smo sodelovali tudi na sestankih s člani Lokalnih akcijskih skupin (LAS), ki se ukvarjajo s problematiko prepovedanih drog in drugih oblik zasvojenostih.

Varnost cestnega prometa, upoštevajoč kriterij posledic v prometnih nesrečah, je bila v letu 2024 v primerjavi z letom poprej sicer na nižji ravni, pa vendarle primerljiva ali celo boljša v primerjavi z daljšim statističnim obdobjem nazaj. V upadu je bilo skupno število prometnih nesreč, evidentirali smo več smrtnih nesreč, manj pa je bilo število prometnih nesreč s telesnimi poškodbami. Prav tako je bilo v upadu število prometnih nesreč z materialno škodo.

Glede nadzora državne meje in izvajanja predpisov o tujcih je bilo lani ugotovljenih manj kršitev povezanih z nezakonitim prebivanjem tujcev in nedovoljenimi vstopi preko notranjih mejah. Prav tako se je zmanjašalo število tujcev, ki so bili obravnavani po nedovoljenem vstopu preko notranje meje in so v postopkih s policisti podali namero za podajo prošnje za mednarodno zaščito. Povečalo pa se je število obravnavanih tujcev, ki so po podani nameri za podajo prošnje za mednarodno zaščito predhodno zapustili prostore Azilnega doma oziroma njegove izpostave ter se največkrat z javnimi prevozi, predvsem avtobusi, pripeljali na območje Nove Gorice, z namenom nadaljevanja poti proti cijnim državam v zahodni Evropi.

Sodelovanje z drugimi organi in ustanovami poteka strokovno učinkovito in konstruktivno, saj izvajamo več skupnih operativnih dejavnosti. S pristojnimi inšpekcijskimi organi drugih ministrstev smo sodelovali predvsem glede nadzora nad prebivanjem, zaposlovanjem ter zadrževanjem tujcev v državi, posebno pozornost smo namenili tudi problematiki zlorabe in izkoriščanja tujih delavcev s strani delodajalcev, varovanju javnega reda ter varovanju življenja ljudi v gostinskih objektih ter na javnih prireditvah in varovanju okolja.

Operativno učinkovito smo sodelovali z italijanskimi varnostnimi organi glede nalog za preprečevanje nezakonitih migracij in vseh drugih oblik čezmejne kriminalitete. Prav tako je bilo delo policistov na območju PU Nova Gorica povezano z začasno uvedbo nadzora meje s strani italijanskih varnostnih organov, ki ga izvajajo od 21. 10. 2023 in zavračajo tujce, ki ne izpolnjujejo pogojev za vstop v Italijansko republiko. Z italijansko prometno policijo smo tekom leta sodelovali v poostrenih nadzorih v cestnem prometu.

Tudi lani smo na območju PU Nova Gorica tako kot prejšnja leta aktivno izvajali promocijo policijskega poklica in zaposlovanja v Policiji, saj tudi v prihodnje želimo naš poklic približati vsem mladim oz. zainteresiranim, ki jih delo v policijskih vrstah zanima ter naše vrste popolniti z novimi sodelavkami in sodelavci. Gre za svojevrsten izziv, člani Delovne skupine za promocijo zaposlovanja v policiji na območju PU Nova Gorica pa so skupaj s policijskimi enotami in strokovnimi službami na PU Nova Gorica izvedli številne aktivnosti (z obiskom srednjih šol, sejmov, projekt senčenje na delovnem mestu, osebni pristop), da bi mladim predstavili dinamični poklic in šolanje za policista.

Policijska uprava Nova Gorica je tudi v letu 2024 veliko pozornosti namenjala učinkoviti organizaciji dela, da je lahko kljub 64-odstotni kadrovski zasedenosti delovnih mest zagotovila ustrezno raven varnosti na celotnem območju. V tem kontekstu so poleg iskanja sinergije med policijskimi postajami in drugimi enotami, pri izvajanju nalog sodelovali tudi pomožni policisti. Kljub zgoraj navedenim dejavnikom smo se odzvali na vse interventne dogodke v času, ki bistveno ne odstopa od preteklih let.

# **Metodološka pojasnila**

V letnem poročilu o delu policije za 2024 [v nadaljevanju: letno poročilo] so statistični podatki pridobljeni iz intranetne aplikacije Statistika - Dinamična poročila [novi STAI] – Letno poročilo – nova metodologija za letna in polletna poročila. Posamezne preglednice in grafi, pri katerih so potrebna posebna metodološka pojasnila, so označeni z zvezdico, pojasnila pa so navedena pod njimi. Oznaka »0« v preglednicah pomeni, da pojav ni bil evidentiran, oznaka »–« pomeni, da pojava ni več mogoče beležiti ali se ni beležil [zakonske spremembe, sprememba metodologije evidentiranja].

Dokončni statistični podatki za letno poročilo 2024 so bili vsem policijskim enotam dostopni 10. februarja 2025, zato ne vključujejo podatkov, ki so bili vneseni v računalniški sistem pozneje. Napake v podatkih so se lahko odpravljale do omenjenega datuma. Posamezne kategorije, preglednice in grafi, za katere so potrebna posebna metodološka pojasnila, so označene z zvezdico, pojasnila pa so navedena tik pod njimi. Nekateri primerjalni statistični podatki iz preteklih let se zaradi spremenjene oz. prenovljene metodologije zajemanja in prikazovanja ter odpravljenih napak nekoliko razlikujejo od podatkov v prejšnjih letnih poročilih. Statistični podatki se praviloma prikazujejo v daljšem časovnem obdobju [5- ali 10-letnem]. Nekateri podatki so sicer še prikazani za krajše obdobje, ker se beležijo šele krajši čas ali zaradi pogostih zakonskih sprememb v zadnjih letih [na primer spremembe Zakona o prekrških].

Statistični podatki o kriminaliteti se prikazujejo po datumu prvega zaključnega dokumenta [kazenska ovadba ali poročilo v dopolnitev kazenske ovadbe].[[1]](#footnote-1) Prikazana niso kazniva dejanja s področja cestnega prometa. Število kaznivih dejanj, ki se preganjajo na predlog in pri katerih je oškodovanec že ob podaji ovadbe odstopil od pregona [pisna izjava o umiku ali izjava o umiku predloga za pregon], so prikazana v posebni preglednici, niso pa všteta v skupno število obravnavanih kaznivih dejanj. V okviru obravnavane kriminalitete so prikazana kazniva dejanja, za katera je policija vložila kazensko ovadbo ali poročilo v njeno dopolnitev. Preiskana kazniva dejanja so tista, pri katerih je bil osumljenec znan že ob prijavi ali odkritju kaznivega dejanja ali pa ga je policija odkrila pozneje.

Druga metodološka pojasnila:

* v poročilu so prikazana kazniva dejanja, razen kaznivih dejanj s področja cestnega prometa in kaznivih dejanj, ki se preganjajo na predlog, pri katerih je oškodovanec že ob podaji ovadbe odstopil od pregona [pisna izjava o umiku ali izjava o umiku predloga za pregon];
* preiskana kazniva dejanja so tista, pri katerih je bil osumljenec znan že ob prijavi ali odkritju kaznivega dejanja ali pa ga je policija pozneje odkrila;
* kršitve zakonodaje s področja cestnega prometa niso vključene v kršitve predpisov o javnem redu;
* v okroglih oklepajih so primerjalni podatki za enako obdobje 2023, v oglatih oklepajih pa so druga pojasnila, viri in podobno;
* oznaka » 0 « pomeni, da pojava ni bilo [pojav ima vrednost 0],
* oznaka » – « pomeni, da **pojava** ni mogoče več beležiti ali se ni beležil [zakonske spremembe, sprememba metodologije evidentiranja],
* spremenjeno poglavje Operativno-komunikacijske dejavnosti predstavljeni statistični podatki o deležu klicev, sprejetih v prvih 12 sekundah, in povprečnem času zvonjenja za interventne klice na številko 113. Čas se meri od trenutka, ko na sprejemnem mestu začne zvoniti telefon, do trenutka, ko je klic sprejet.
* oznaka » … « pomeni, da izračun ni smiseln, pri čemer se upoštevajo:
* načelo kumulative [seštevek številčnih podatkov določenega pojava v obravnavanem in primerjalnem obdobju mora biti enak ali večji kot 50],
* prevelik porast: enak ali več kot 150,0 %,
* prevelik padec: enak ali več kot 80,0 %.

# **2 DELO PO POSAMEZNIH DELOVNIH PODROČJIH**

## 2.1 TEMELJNE DEJAVNOSTI

### **Preprečevanje, odkrivanje in preiskovanje kriminalitete**

V letu 2024 je bilo na območju Policijske uprave Nova Gorica [v nadaljnjem besedilu: PU Nova Gorica] obravnavanih 2.305 (2.202 [[2]](#footnote-2)) kaznivih dejanj, kar je 4,7-odstotno povečanje glede na prejšnje leto. Policisti so jih zaznali 361 (508) ali za 28,9 % manj kot leto prej. Državnemu tožilstvu smo podali 1.162 (1.002) kazenskih ovadb in 812 (687) poročil v dopolnitev kazenske ovadbe. Prav tako smo na tožilstvo podali 333 (273) poročil o dejanjih brez pravne podlage za pregon [deseti odstavek 148. člena Zakona o kazenskem postopku – ZKP]. Zaradi posledic kaznivih dejanj so 4 (1) osebe izgubile življenje, 26 (29) oseb je bilo hudo in 44 (42) lahko telesno poškodovanih. Po oceni policije so storilci kaznivih dejanj povzročili škodo v višini 9.509,7 (4.279,7) evrov [škoda v 1.000 evrov].

Od skupnega števila kaznivih dejanj jih je bilo preiskanih 1.082 (1.267) ali 14,6 % manj kot leto pred tem, kar sicer obsega 46,9-odstotno (57,5-odstotno) skupno preiskanost oziroma 10,6 odstotnih točk več kakor prejšnje leto. V letu 2024 je delež kaznivih dejanj, odkritih z lastno dejavnostjo, znašal 15,7 % (23,1 %).

Ovadenih je bilo 791 (677) oseb, od tega 78,1 % moških in 21,9 % žensk. Večina ovadenih je bila slovenskih državljanov, in sicer 75,2 % vseh ovadenih. Predložili smo tudi kazenske ovadbe zoper 14 (17) pravnih oseb.

PU Nova Gorica je obravnavala 1.988 (1.691) kaznivih dejanj splošne kriminalitete, kar je 86,2 % celotne kriminalitete. Pri večini teh dejanj gre za kazniva dejanja zoper premoženje.

Obravnavanih je bilo 59 (60) kaznivih dejanj zoper življenje in telo. Delež preiskanih tovrstnih kaznivih dejanj znaša 98,3 % (91,7 %). Pri najhujših kaznivih dejanjih zoper življenje in telo smo obravnavali 1 (1) kaznivo dejanje umora in 1 (2) kaznivo dejanje uboja. Lani nismo obravnavali kaznivo dejanje posebno hude telesne poškodbe (0). Obravnavali smo še 6 (6) kaznivih dejanj hude telesne poškodbe in 50 (51) kaznivih dejanj lahke telesna poškodbe.

Število obravnavanih kaznivih dejanj zoper spolno nedotakljivost se je povečalo – obravnavanih je bilo 51 (47) tovrstnih dejanj. Obravnavani so bili 6 (4) primere kaznivega dejanja posilstva, 6 (12) kaznivih dejanj spolnega napada na osebo, mlajšo od petnajst let in 21 (22) kaznivih dejanj Prikazovanje, izdelava, posest in posredovanje pornografskega gradiva.

Lani je bilo obravnavanih 108 (115) kaznivih dejanj zoper zakonsko zvezo, družino in otroke. Delež preiskanosti tovrstnih kaznivih dejanj se je lani povečal in je znašal 99,1 % (93,9 %). Večina kaznivih dejanj, teh je bilo 49 (43), so kazniva dejanja nasilja v družini ter kazniva dejanja odvzema mladoletne osebe - teh je bilo 33 (44). Pri reševanju problematike nasilja v družini so policisti sodelovali s centri za socialno delo. Sodelovanje je potekalo v obliki večdisciplinarnih strokovnih skupin.

Lani smo obravnavali 1.428 (1.104) kaznivih dejanj zoper premoženje. Število teh dejanj je v porastu za 29,3 %. Delež preiskanosti teh kaznivih dejanj je znašal 29,7 % (32,7 %). Med kaznivimi dejanji premoženjske kriminalitete izstopajo predvsem kazniva dejanja tatvine, ki jih je bilo 637 (501), velika tatvina, ki jih je bilo 323 (249), poškodovanje tuje stvari, ki jih je bilo 157 (127). Preiskanost tatvin je bila 36,4 % (36,1 %), velikih tatvin 15,2 % (15,7 %) in poškodovanj tuje stvari 24,2 % (26,8 %). Obravnavanih je bilo tudi 223 (148) klasičnih goljufij in 4 (5) ropov. Goljufije so bile preiskane v deležu 26,0 % (49,3), ropi so bili preiskani v deležu 25,0 % (40,0 %). V letu 2024 smo iskali 19 (12) motornih vozil, našli smo jih 12 (5).

Gospodarskih kaznivih dejaj je bilo za 38,0 % več, in sicer 317 (511). Najpogosteje je šlo za kazniva dejanja ponarejanja denarja – 55 (70), uporabe ponarejenega negotovinskega plačilnega sredstva – 46 (31), zlorabe negotovinskega plačilnega sredstva – 37 (26), goljufije – 35 (5), ponareditve ali uničenja poslovnih listin – 33 (76) in poneverbe in neupravičene uporabe tujega premoženja – 31 (240). Materialno škodo v vseh gospodarskih kaznivih dejanjih ocenjujemo na 4.132.700 (1.064.600) evrov, kar je bistveno več kot leto prej. Minulo leto je bilo zaključenih 7 (13) finančnih preiskav.

Pri računalniški kriminaliteti je bilo lani obravnavanih 23 (11) kaznivih dejanj napada na informacijski sistem, obravnavali smo tudi 1 (0) kaznivo dejanje zlorabe osebnih podatkov.

Lani smo obravnavali 1 (1) kaznivo dejanje korupcijske kriminalitete, in sicer sprejemanje koristi za nezakonito posredovanje. Prav tako smo obravnavali 2 (1) kaznivi dejanji z elementi korupcije.

V letu 2024 so bila obravnavana 23 (3) kaznivih dejanj organizirane kriminalitete. Med njimi so izstopala kazniva dejanja zlorabe prostitucije – 11 (0) in kazniva dejanja prepovedanega prehajanje meje ali ozemlja države – 7 (0).

Obravnavanih je bilo 56 (107) kaznivih dejanj zlorabe prepovedanih drog oziroma oz. za 47,72 %manj kot leto prej, in sicer 52 (95) kaznivih dejanj neupravičene proizvodnje in prometa s prepovedanimi drogami ter 4 (12) kazniva dejanja omogočanja uživanja prepovedanih drog. Lani je bilo zaznanih še 172 (236) prekrškov po Zakonu o proizvodnji in prometu s prepovedanimi drogami.

Obravnavali smo 5 (8) kazniva dejanja nedovoljene proizvodnje in prometa z orožjem ali eksploziva, kaznivih dejanj v zvezi s trgovino z ljudmi lani (1) nismo obravnavali.

Minulo leto smo obravnavali 137 (128) kaznivih dejanj različnih oblik ogrožanja varnosti. Med temi je bilo največ kaznivih dejanj grožnje – 117 (102), sledijo kazniva dejanja izsiljevanja - 10 (15) in povzročitve splošne nevarnosti – teh je bilo lani 8 (8).

### 

### **2.1.2 Vzdrževanje javnega reda ter zagotavljanje splošne varnosti ljudi in premoženja**

Trendi operativne problematike na tem področju dela v letu 2024 so na enaki ravni iz leta 2023. To se kaže v skupnem padcu vseh kršitev predpisov o javnem redu. V upadu so tudi kršitve Zakona o varstvu javnega reda in miru (ZJRM-1). V strukturi kršitev ZJRM-1 so kršitve, povezane z nasilnim in drznim vedenjem, kršitve s področja nasilja v družini in kršitve nedostojnega vedenja do uradne osebe v manjšem upadu glede na preteklo leto. Na podobni ravni so kršitve hrupa.

Glede kršitev drugih predpisov o javnem redu je več kršitev predpisov, kot so Zakon o ohranjanju narave, Zakon o zasebnem varovanju in Uredbe o odpadkih. Manj je kršitev predpisov po Zakonu o eksplozivnih in pirotehničnih izdelkih, Zakonu o proizvodnji in prometu s prepovedanimi drogami ter Zakona o zaščiti živali. V upadu so tudi kršitve Zakona o javnih zbiranjih, Zakona o osebni izkaznici in Zakona o orožju. Pri preprečevanju kršitev javnega reda in miru, vandalizma, prepovedanih drog in drugih varnostnih pojavov je bila večja pozornost usmerjena v mestno središče Nove Gorice in javne prireditve na območju PP Tolmin (glasbeni festival Gora Rocka na Šentviški Gori, Tolminator in ostale povezane javne prireditve na območju Tolmina oz. na Sotočju). Na območju PP Nova Gorica pa javne prireditve kot so Nočna izmena v Anhovem, Robinova zabava v Novi Gorici, Rally Nova Gorica, na območju PP Ajdovščina pa Festival Ale Pale – Ajdovščina, Summer festival elektronske glasbe v Batujah, Burja Festival v Vipav, na območju PP Idrija pa Čipkarski festival ipd. Prav tako so bila po mestnih središčih in večjih krajih organizirane silvestrske prireditve. Poleg omenjenega, so se odvijale tudi nogometne tekme I in II. SNL. Na večini nogometnih tekem kršitev med organiziranimi navijači nismo obravnavali, razen v enem primeru, ko je neugotovljeni gostujoči navijač na tribuno odvrgel večje pirotehnično sredstvo – topovski udar, kjer pa ni prišlo do hudih telesnih poškodb, predvsem so bile manjše kršitve povezane s področjem Zakona o eksplozivnih in pirotehničnih izdelkih.

Na območju PU Nova Gorica so tekom leta potekali različni protestni shodi (protest delavcev podjetja Salonit Anhovo je potekal pod sloganom »Pustite nam delat«, v Kanalu protest "Stop genocidu", ki ga je organiziralo Gibanje za pravice Palestine v Novi Gorici in Gorici (Republika Italija), protestni shod "Podnebne spremembe - Ljudje na poti v Novi Gorici in Gorici (Italijanska republika), nenapovedan shod oseb albanske skupnosti pred Supernovo v Novi Gorici.

V januarju smo obravnavali nesrečo na krožno kabinski žičnici na smučišče JZ Sončni Kanin in plaz na cesti Zatolmin proti planini Polog, v juliju večji požar na Goriškem Krasu (Trstelj) in območju PU Koper, v avgustu in septembru smo izvajali aktivnosti v zvezi najdbe neeksplodiranih eksplozivnih sredstev na delovišču nove železniške postaje v Novi Gorici (evakuacije dela prebivalcev Nove Gorice), v decembru zaporo železniškega nadvoza v Solkanu zaradi prometne nesreče tovornega vozila (oviran železniški promet Nova Gorica – Jesenice).

Izvedeni so bili skupni nadzori z RKI Nova Gorica, predvsem s ciljem ugotavljanja kršitev Zakona o ohranjanju narave in Zakona o gozdovih. Poleg tega pa tudi skupni nadzori glede plovbe na reki Soči ter ob koncu oz. pričetku šolskega pouka. Nadzor nad zasebnimi varnostnimi subjekti so policijske postaje opravljale ob rednem delu. PP so nadzor vršile tudi nad prevozom denarnih pošiljk, pri čemer kršitve niso bile ugotovljene. Problematika, povezana z uporabo pirotehničnih izdelkov ni bila izstopajoča, kljub temu je bilo zaseženih več pirotehničnih izdelkov.

V letu 2024 smo na območju PU Nova Gorica obravnavali 989 (1.325) vseh kršitev s področja javnega reda ali za 25,3 % manj kot leto prej. V padcu so kršitve Zakona o varstvu javnega reda in miru in sicer je bilo obravnavanih 432 (557) kršitev. Porast teh kršitev je zaznati na PP Idrija, druge PP beležijo manjši padec. Porast kršitev smo beležili po Zakonu o ohranjanju narave – 28 (11), Zakonu o zasebnem varovanju – 29 (28) in Uredbe o odpadkih – 10 (6). Manj je kršitev predpisov po Zakonu o proizvodnji in prometu s prepovedanimi drogami – 172 (236), Zakonu o eksplozivnih in pirotehničnih izdelkih – 17 (21), ter Zakonu o zaščiti živali – 47 (79). V upadu so tudi kršitve Zakona o javnih zbiranjih – 21 (51), Zakonu o osebni izkaznici – 21 (26)in Zakona o orožju.

Policijske postaje so v letu 2024 v 38 (49) primerih upravičenim subjektom nudile pomoč – asistenco. Največ asistenc je bilo nudenih zdravstvenemu osebju na podlagi Zakona o duševnem zdravju in sicer v 31 (42) primerih. 2 (2) asistenci sta bili nudeni inšpekcijskim službam in 1 (2) asistenca je bila nudena sodišču. Policisti so obravnavali več dogodkov in sicer 58 (79) delovnih nesreč ali nesreč pri delu, 12 (32) gorskih nesreč, 16 (17) samomorov, 1 (1) onesnaženje ali ogrožanje okolja, 1 (1) nesrečo ali izredni dogodek v železniškem prometu, požarov - 59 (56), nesreč pri športu in rekreaciji - 16 (28), poskusov samomorov - 5 (14), nesreč na smučišču - 1 (12), nesreč v zračnem prostoru - 10 (5), nesreč na vodi - 1 (2) in 0 (1) utopitev. Izvedli smo tudi 26 (18) iskalnih akcij z namenom iskanja pogrešanih oseb.

S ciljem zaščite oškodovanca oz. žrtve so policisti v letu 2024 izrekli 40 (34) ukrepov prepovedi približevanja. Problematika nasilja v družini je glede števila kršitev ZJRM-1 in glede obravnavanih kaznivih dejanja v padcu. Tako smo v letu 2024 obravnavali 95 (126) kršitev po 6/4 čl. ZJRM-1. Sodelovanje s CSD Severna Primorska in koordinatorko za obravnavo nasilja v družini je potekalo učinkovito in konstruktivno.

PPE PU se je v varovanje nogometnih tekem v I. in II. SNL Telekom Slovenije in pokala Pivovarne Union vključila ob varovanju nogometne tekme med ND Gorica – ND Primorje (28. 4. 2024), ND Gorica – ND Primorje (28. 8. 2024), ND Primorje – NK Olimpija (28. 9. 2024), ND Primorje - NK Maribor (24. 11. 2024), ND Primorje – NŠ Mura (30. 11. 2024).

Na PU Nova Gorica je bilo z organizatorjem sklenjenih 5 soglasij za nudenje pomoči pri izvedbi športne oz. nogometne prireditve, in sicerre 2 na PP Nova Gorica in 3 na PP Ajdovščina.

### **Zagotavljanje varnosti cestnega prometa**

Upoštevajoč kriterij posledic v prometnih nesrečah, predvsem glede števila umrlih, je bila varnost cestnega prometa v letu 2024 v primerjavi z letom poprej na nižji ravni. Zmanjšalo se je skupno število obravnavanih prometnih nesreč in sicer smo obravnavali 897 (942) prometnih nesreč. Število prometnih nesreč s smrtnim izidom se je povečalo na 7 (5), manjše pa je bilo število prometnih nesreč s telesnimi poškodbami 297 (304). Zmanjšalo se je tudi število prometnih nesreč z materialno škodo 593 (633). V letu 2024 je umrlo 8 (5) oseb, huje telesno poškodovanih je bilo 90 (71) oseb, lažje telesno poškodovanih pa 268 (279) oseb. Kljub temu pa so posledice nesreč primerljive ali statistično gledano v pozitivnem trendu, v kolikor jih primerjamo z daljšim primerljanim letnim obdobjem nazaj.

Najpogostejši vzroki prometnih nesreč, v katerih so bile tudi najhujše posledice, je bila nepravilna stran in smer vožnje, v katerih je umrlo 5 (2) oseb, 26 (16) oseb je bilo hudo telesno poškodovanih in 63 (62) lahko telesno poškodovanih. Sledi neprilagojena hitrost, zaradi katere sta umrli 2 (1) osebi, 35 (27) oseb je bilo hudo telesno poškodovanih in 88 (80) lahko telesno poškodovanih. Sledi nepravilno prehitevanje, v kateri je 1 (0) oseba umrla, 0 (8) oseb je bilo hudo in 9 (15) oseb lahko telesno poškodovanih. Zaradi vzroka premiki z vozilom ni umrla nobena (2) oseba, 1 (2) oseba je bila hudo telesno poškodovana in 16 (10) lahko telesno poškodovane. Naslednji vzrok je neustrezna varnostna razdalja, v katerih ni nobena oseba umrla 4 (1) osebe so bile hudo telesno poškodovane in 17 (26) oseb pa je bilo lahko telesno poškodovanih Pri ostalih vzrokih je bilo hudo in lažje telesno poškodovanih manjše število udeležencev.

Policisti so v cestnem prometu ugotovili 13.273 (13.387) kršitev različne zakonodaje, največ kršitev Zakona o pravilih cestnega prometa in sicer 10.934 (11.351). Število izrečenih opozoril v cestnem prometu se je zmanjšalo na 1.764 (2.285). V primerjavi z letom 2023 je bilo v letu 2024 odrejenih 16290 (11544) preizkusov alkoholiziranosti, od tega jih je bilo 413 (594) pozitivnih. Odrejenih je bilo 77 (59) strokovnih pregledov zaradi suma vožnje pod vplivom alkohola, 125 (170) strokovnih pregledov pa je bilo odrejenih zaradi suma vožnje pod vplivom mamil. Delež alkoholiziranih povzročiteljev prometnih nesreč je bil nekoliko manjši v primerjavi z letom 2023 in je znašal 8,23 % (8,80 %). Na podlagi 24. čl. ZPrCP je bilo pridržanih 18 (17) alkoholiziranih voznikov. Zaseženih je bilo 96 (135) motornih vozil.

Najhujše posledice prometnih nesreč glede na primarno lokacijo smo obravnavali v naseljih brez uličnega sistema, v kateri so umrle 3 (3) osebe, 6 (9) oseb je bilo hudo in 16 (35) lakho telesno poškodovanih, Na glavnih cestah II. reda sta umrli 2 (1) osebi, 14 (12) je bilo hudo telesno poškodovanih in 55 (59) lahko telesno poškodovanih. Na hitri cesti sta umrli 2 (0) osebi, 2 (2) osebi sta bili hudo telesno poškodovani in 23 (11) lahko telesno poškodovanih. Na lokalni cesti je umrla 1 (0) oseba, 15 (8) oseb je bilo hudo telesno poškodovanih in 28 (31) lažje telesno poškodovanih. Na regionalnih cestah ni umrla nobena (0) oseba, 34 (24) oseb je bilo huje in 71 (72) lažje telesno poškodovanih. V naseljih z uličnim sistemom ni umrla nobena (1) oseba, 19 (13) oseb je bilo huje in 71 (65) lažje telesno poškodovanih. Prav tako na turističnih cestah v prometnih nesrečah ni umrla nobena (0) oseba, 1 (3) oseba je bila telesno poškodovane, 6 (6) oseb pa je bilo lažje telesno poškodovanih.

Policisti so poleg rednih oblik dela pri nadzoru cestnega prometa, tudi v letu 2024 nadaljevali s posebnimi oblikami nadzora prometa, kot so kratkotrajni poostreni nadzori, skupinsko delo na varnostno bolj problematičnih odsekih (Soška cesta, »Keltika«, relacija med Šempetrom pri Gorici in Dornberkom, …) in ob problematičnih dnevih (pustovanje, letna turistična sezona, martinovanje, mesec december, …). Meritve hitrosti zaradi prekoračitev največje dovoljene hitrosti smo časovno izvajali predvsem z Multaradarjem C in video nadzornim sistemom Provida. Poostrene nadzore so policisti zaradi gostitve prometnih nesreč izvajali na kritičnih odsekih, kjer so se usmerjali v izstopajoče kršitve. Izvedeni so bili tudi skupni nadzori z italijansko prometno policijo. Prav tako smo nadaljevali z izvajanjem nadzorov s posebnimi prometnimi patruljami na relacijah, ki izstopajo zaradi hitrosti in voznikov motornih koles. Med vikendi v poletni turistični sezoni smo nadaljevali s prakso poostrenih nadzorov na relaciji Kobarid – Idrija in Tolmin – Nova Gorica (G2/102 in 103 in na R1/203, 204 in 206). V letu 2024 je PPP Nova Gorica na hitri cesti H4 zagotavlja stalno prisotnost patrulje, zaradi česar se je posledično zmanjšalo število ugotovljenih kršitev vožnje pod vplivom alkohola oziroma prepovedanih drog ter število zaseženih vozil. Bistveno pa se je povečalo število ugotovljenih kršitev na hitri cesti H4 – teh je bilo 5.679 (2.910). Manjšo prisotnost policistov PPP Nova Gorica na ostalih državnih in lokalnih cestah, nadomeščamo z usmerjanjem območnih policijskih postaj v nadzor cestnega prometa ter ugotavljanje hujših prekrškov.

V zimskih razmerah so policisti občasno z neposrednim nadzorom cestnega prometa reševali oz. obvladovali problematiko burje, ki neposredno vpliva na varnost vseh udeležencev na odseku državne ceste Razdrto – Podnanos – Vipava – Ajdovščina in na odseku hitre ceste H4 med Razdrtim in Ajdovščino.

2.1.4 Nadzor državne meje in izvajanje predpisov o tujcih

Leta 2024 je bilo ugotovljenih nekoliko manj kršitev določil Zakona o tujcih, saj je bilo obravnavanih 474 (511) tujcev. Prav tako je bilo delo policistov na območju PU Nova Gorica povezano z začasno uvedbo nadzora meje s strani italijanskih varnostnih organov, ki ga izvajajo od 21. 10. 2023 in zavračajo tujce, ki ne izpolnjujejo pogojev za vstop v Italijansko republiko.

Ugotovljenih je bilo 491 (554) primerov nedovoljenih vstopov prek notranjih meja. Prevladovali so državljani tretjih držav, ki imajo urejen status bivanja v eni izmed držav članic EU oziroma državljani EU, ki pri vstopu v Republiko Slovenijo niso posedovali ustreznih listin. Namen njihovega vstopa je bil največkrat obisk nakupovalnih središč, igralnic in točenje goriva. V tej kategoriji so med državljani tretjih držav prevladovali drž. Kitajske – 85, med državljani EU pa drž. Italije – 73.

Prav tako so policisti obravnavali 114 (173) tujcev, ki so bili povezani z nezakonitimi migracijami in so po nedovoljenem vstopu na notranjih mejah v postopkih s policisti podali namero za podajo prošnje za mednarodno zaščito. Iz ugotovljenih dejstev in zbranih podatkov se ugotavlja, da je večina obravnavanih tujcev nedovoljeno vstopila na notranji meji z Republiko Hrvaško na organiziran način in nato nadaljevalo pot do meje z Italijansko republiko. Prevladovali so drž. Afganistana - 17.

Poleg zgoraj navedenih nedovoljenih vstopov na notranji meji, so policisti v letu 2024 obravnavali še 2.985 (1.793) tujcev, ki so po podani nameri za podajo prošnje za mednarodno zaščito predhodno zapustili prostore Azilnega doma oziroma njegove izpostave.

Poostreni nadzori nedovoljenih vstopov so se izvajali na mednarodnih komunikacijah z Italijansko republiko, na mejnem območju med Novo Gorico in Mirnom ter v samem mestu Nova Gorica. Na območju PU Nova Gorica smo v letu 2024 načrtovali in izvedenih 35 poostrenih nadzorov s tega področja.

Na podlagi sporazuma o prevzemu oseb na skupni državni meji, je bil tujim varnostnim organom izročen 1 (7) tujec, od tujih varnostnih organov je bilo sprejetih 8 (40) tujcev. Prav tako je bilo iz države odstranjenih 6 (3) tujcev.

Zaradi nezakonitega prebivanja so policisti obravnavali 27 (50) oseb. Prevladovali so drž. Pakistana – 6. Tujcem je bilo izdanih 7 odločb o vrnitvi, od tega 5 odločb o vrnitvi z rokom za prostovoljni odhod in 2 odločbi brez roka za prostovoljni odhod. Ostali so bili napoteni v državo EU, kjer so imeli urejen status bivanja.

Na območju PU Nova Gorica je bilo načrtovanih in izvedenih 26 poostrenih nadzorov na področju nezakonitega prebivanja.

V sklopu nalog, ki izhajajo iz koncepta izravnalnih ukrepov so policisti PU Nova Gorica izvedli 238 (82) postopkov, v katerih so bili izvedeni izravnalni ukrepi na podlagi 35. člena ZNDM-2.

Z inšpekcijskimi organi drugih ministrstev se je sodelovalo predvsem na področju učinkovitega nadzora nad prebivanjem, zaposlovanjem ter zadrževanjem tujcev v državi. Posebno pozornost se je namenilo problematiki zlorabe in izkoriščanja tujih delavcev s strani delodajalcev. V tem segmentu nalog se je z upravnimi enotami in drugimi državnimi organi, v konkretnih postopkih in pri izvajanju poostrenih nadzorov, medsebojno obveščalo in izmenjavalo podatke.

## 2.2 DRUGE DEJAVNOSTI

### **2.2.1 Policijsko delo v skupnosti**

Policisti so v letu 2024 izvajali naloge, ki so bile načrtovane kot policijsko delo v skupnosti in preventiva ter ob tem izvedli več preventivnih aktivnosti - 1.249 (1.181). Novogoriška policijska uprava in policijske postaje so sodelovale z župani, z drugimi predstavniki v lokalnih skupnostih. **Za krepitev partnerskega sodelovanja v skupnosti je** bil sosvet sklican vObčini Bovec. **Druge občine oz. PP varnostnih sosvetov niso sklicevale.** Načelniki PP pa so na lokalnem nivoju samostojno izvedli sestanke z župani na območju PU Nova Gorica, nekateri VPO pa sestanke s predsedniki KS ali sestanke v svetih KS. Ob tem pa so bila na nekaterih občinskih svetih s strani načelnikov PP predstavljena tudi poročila o delu PP. Pristojne PP z lokalnimi skupnostmi sodelujejo tudi v občinskih Svetih za preventivo in vzgojo v cestnem prometu. V dveh občinah sta ustanovljeni Komisiji za izboljšanje stanja javnega reda in miru.

Preventivno dejavnost smo izvajali tudi s sodelovanjem medijev in pripravili svetovanja o premoženjski kriminaliteti (vlomi, ropi, ...), javnega reda in miru (gore, smučišča, naravno okolje, pirotehnika, beračenje, …) ter varnosti v cestnem prometu (pešci, enosledna vozila, hitrost, vožnje pod vplivom alkohola, …). VPO-ji so tekom leta v OŠ izvajali preventivne projekte GPU: Varna pot v šolo in domov, Zberi pogum in povej, Policist Leon svetuje, Šolar na smuči, Mednarodni dnevi boja proti nasilju nad ženskami, … Glede na opisano v letu 2024 nismo izvedli Igrice 113. Poleg omenjenega smo izvajali še prev. projekte PU Nova Gorica (Likovni natečaj za učence OŠ, traktoristi, enosledna vozila, ...). V poletni sezoni smo v Julijskih Alpah organizirali preventivno akcijo s tematiko opozarjanje in svetovanja v gorah, v februarju pa preventivno aktivnost na temo varnosti na smučiščih. V decembru smo v zvezi problematike pirotehnike pod sloganom Ne meči petard. Bodi zvezda! izvedli predavanja za učence osnovnih in srednjih šol. Glede varnosti cestnega prometa smo tekom leta, v sodelovanju z več občinskimi SPVCP, organizirali in izvedli preventivno akcijo Hitrost in posledice v prometnih nesrečah, Varno na poti v šolo in domov, Varnost kolesarjev v cestnem prometu, Za varno vožnjo traktorjev v prometu, Moto avantura Tolmin, Reševalno akcijo v primeru prometne nesreče s predstavniki interventnih služb ter izvedli preventivno prireditev v Alkohol ubija – največkrat nedolžne.

### **2.2.2 Operativno-komunikacijska dejavnost**

V letu 2024 se je število klicev na interventno številko 113 PU Nova Gorica številčno zmanjšalo v primerjavi z letom 2023, in sicer 31738 (34542). Povečalo se je je število interventnih klicev, in sicer 10.882(10.189) in zmanjšaloštevilo nujnih interventnih dogodkov – 252(283). Največ obravnavanih zadev je pri prometni varnosti –3.300 (3.263), kriminaliteti – 2.256(2.064) in javnem redu –2067 (2.337).

Povprečen čas prihoda policistov na nujni interventni dogodek je za nujne klice 13 minut in 41 sekund (15 minut in 30 sekund). Reakcijski časi so se v preteklih letih zniževali, razen v letu 2023, ko so se povprečno dvignili za skoraj minuto. V letu 2024 se je reakcijski znižal za skoraj dve minuti glede na preterklo leto, k čemer najbolj izstopajo reakcijski časi na nujne interventne dogodke s področja mejnih zadev in javnega reda in miru, medtem ko reakcijski časi s področja prometa, dogodkov in pojavov, še vedno pomembno vplivajo na reakcijski čas. Najhitrejši reakcijski čas je področja mejnih zadev. Reakcijski čas s področja prometa(55 zadev) in dogodkov in pojavov(21) so posledica gostitve interventnih dogodkov, manjšega števila mobilnih policijskih patrulj, obveznega zadrževanja prometnih patrulj na HC H4 in razgibanosti območja, cestnih povezav glede na oddaljenost policijskih enot oziroma patrulj od kraja interventnega dogodka. Povprečni čas zvonjenja na interventno številko 113 znaša 6,1 (6,5 ) sekunde in so blizu zastavljenega cilja 6,0 . Klici na interventno številko 113 so se v letu 2024 zmanjšali za 2.804 klicev. Zmanjšanje je posledica klicev dveh oseb (državljanov Slovenije, ki sta v letu 2023 zlorabljata klice na interventno številko) Boljša je uporaba radijskega omrežja Tetra, še vedno pa je stanje možno nadgraditi z uporabo statusov čemer bo posvečeno delo v letu 2025. V letu 2024 smo pričeli za obveščanje tožilcev in preiskovalnih sodnov uporabljati aplikacijo BVK, ki po začetnih zapletih dela OK. Še vedno je nekaj prejemnikov neodzivnih. Z Orožnim sodiščem v Novi Gorici smo v četu 2024 dosegli dogovor o obveščanju preiskovalnih sodnikov po zgledu OKC PU Ljubljana.

### **Forenzična in kriminalistično-tehnična dejavnost**

Kriminalistični tehniki so nudili strokovno kriminalističnotehnično pomoč pri vseh ogledih krajev kaznivih dejanj, ki jih je opravil preiskovalni sodnik ali kriminalist SKP PU Nova Gorica. Strokovno pomoč so nudili lokalnim kriminalistom in drugim policistom, ki so za zaprosili zanjo oziroma niso strokovno usposobljeni za zavarovanje določenih vrst sledi. Strokovno pomoč so zagotavljali tudi pri dogodkih s hujšimi posledicami, predvsem pri prometnih nesrečah s smrtnim izidom ali pobegom, pri samomorih, sumljivih primerih smrti in hujših delovnih nezgodah.

Lani se je skupno število vseh ogledov na PU Nova Gorica v primerjavi z letom poprej povečalo za 3,3 %, in znaša 778 (753) ogledov. Oddelek za kriminalistično tehniko SKP PU Nova Gorica (dalje: OKT) je v letu 2024 opravil 202 (190) ogledov. OKT PU Nova Gorica je v letu 2024 opravil 25,8 % (25,3 %) vseh ogledov na PU Nova Gorica; povprečje na državni ravni oz. na območju Republike Slovenije je 18,2 %. Tako je vsak kriminalistični tehnik OKT SKP PU Nova Gorica lani opravil povprečno 40,4 ogleda, medtem ko je državno povprečje 30,5 ogledov na tehnika. Iz tega je razvidno, da kriminalistični tehniki PU Nova Gorica sodijo med najbolj obremenjene na državni ravni.

Po sledeh je bilo v letu 2024 odkritih 50 storilcev tako kot v letu 2023. Večina so odkriti storilci po sledeh DNK (46), dokumenti (1), sledi papilarnih linij (1), sledi obuval (2).

Število krim. tehničnih obdelav v letu 2024 se je v primerjavi s prejšnjim letom povečalo za 5,7 %). V letu 2023 je bilo krim tehnično obdelanih 87 osumljencev kaznivih dejanj, medtem ko je bilo v letu 2024 obdelanih 92 osumljencev. V letu 2024 je bilo prav tako opravljenih 28 (28) prepoznav oseb po fotografijah, od teh je bilo 20 (14) uspešnih (71%).

V letu 2024 je OKT prejel 267 zahtev za preliminarno testiranje prepovedanih drog. V letu 2024 je OKT SKP PU Nova Gorica prejel 261 (267) zahtev za preliminarno testiranje prepovedanih drog oz. za 2,2 % manj kot leto poprej.

Kljub kadrovskim težavam policijskih postaj in OKT je OKT SKP PU Nova Gorica v letu 2024 izvedel dve tromesečni usposabljanji policistov za izvajanje kriminalistično tehničnih opravil na katerih so bili usposobljeni trije policisti iz PP Ajdovščina, Idrija in Tolmin.

### **Analitska dejavnost**

Štirimesečno smo pripravljali dokumente z oceno doseganja ciljev policije na posameznih operativnih področjih oz. splošnih policijskih nalog (vzdrževanje javnega reda in miru, varnost cestnega prometa, nadzor državne meje in tujci, policijsko delo v skupnosti), ki so bili podlaga za usmerjanje operativnega dela v smeri doseganja ciljev.

Oddelek za kriminalistično obveščevalno dejavnost SKP PU Nova Gorica (dalje: OKOD) je lani izdelal 99 uradnih zaznamkov o ugotovljenih dejstvih in okoliščinah (4,2-odstoten porast glede na leto 2023) ter 3 analize (75-odstoten upad glede na leto 2023), največ po organizirani (prepovedane droge, trgovine z orožjem in trgovine z ljudmi) in gospodarski kriminaliteti ter v zvezi s spletnimi goljufijami. Poleg tega je OKOD SKP PU Nova Gorica mesečno izdeloval preglede stanja preiskanosti kaznivih dejanj po posameznih policijskih postajah. Omenjeni oddelek kriminalistične policije je lani spremljal tudi stanje na področju operativnih informacij (porast vnosov za 7 % več kot v enakem obdobju 2023). Poleg tega pripravljamo štirimesečne analize o doseganju ciljev na področju kriminalitete.

### **Nadzorna dejavnost**

Načrtovan splošni nadzor na PP Nova Gorica je bil prenesen v letni načrt dela PU Nova Gorica za leto 2025. v letu 2024 je bilo opravljenih 27 strokovnih nadzorov, od tega 7 nadzorov nad delom uslužbencev.

Trije predvideni strokovni nadzori so bili prenešeni v leto 2025, šest izmed predvidenih nadzorov ni bilo opravljenih oz. so bili iz različnih operativnih, kadrovskih in organizacijskih razlogov preklicani. Predstojniki policijskih enot so bili po končanih nadzorih ustno seznanjeni s temeljnimi ugotovitvami nadzorov, v poročilih o opravljenem nadzoru pa jim je bilo najpogosteje odrejeno, da z ugotovitvami seznanijo policiste na delovnih sestankih, strokovnih posvetih ali odpravah na delo. Za odpravo pomanjkljivosti, ugotovljenih v nadzorih so enote pripravile načrte za odpravo ugotovljenih napak in dodatna usposabljanja policistov.

* + 1. Spremljanje izvajanja policijskih pooblastil in ogrožanja policistov

Policisti so zaradi preprečitve nadaljevanja kršitve ali iz drugih zakonskih razlogov odredili odvzem prostosti 82 (110) osebam. Do 12 ur po prvem odstavku 64. člena ZNPPol (zaradi motenja ali ogrožanja javnega reda) niso pridržali nobene osebe - (0). Do 12 ur po prvem odstavku 64. člena ZNPPol (druga alineja prvega odstavka 64. člena), in sicer zaradi kršitve prepovedi približevanja prav tako ni bila pridržana 1 (1) nobena oseba. Do 48 ur so bile zaradi sprejema oziroma izročitve osebe tujim varnostnim organom (prvi odstavek 64. člena ZNPPol) pridržane 3 (11) osebe. Na podlagi drugega odstavka 109. člena Zakona o prekrških (ZP-1) je bilo pridržanih 30 (30) kršiteljev. Po drugem odstavku 110. člena Zakona o prekrških (pridržanje s privedbo) sta bila pridržana in privedena 2 (2) kršitelja. Po Zakonu o kazenskem postopku je bilo do 48 ur (drugi odstavek 157. člena ZKP) pridržanih 28 (46) oseb, do 6 ur (prvi odstavek 157. člena ZKP - odvzem prostosti in privedba) pa je bila v letu 2024 odvzeta prostost 1 (2) osebi. Število pridržanj po 24. členu Zakona o pravilih cestnega prometa (ZPrCP) je bilo tako kot let poprej, in sicer 18 (18) oseb.

V 69 (90) primerih so policisti uporabili 158 (203) prisilna sredstva proti 70 (93) osebam. Uporaba prisilnih sredstev se je glede na število primerov zmanjšalo za 23,4 %. Število oseb, zoper katere so bila uporabljena prisilna sredstva, je manjše za 24,7 %. Število vseh uporabljenih prisilnih sredstev je manjše za 22,2 %. Struktura uporabljenih prisilnih sredstev se bistveno ne spreminja. Od prisilnih sredstev so bila uporabljena sredstva za vklepanje in vezanje - 53 (76), telesna sila - 103 (120), plinski razpršilec - 1 (5), palica - 0 (1), službeni pes – 1 (0), sredstva za prisilno ustavljanje prevoznih sredstev - 0 (1) ter strelno orožje 0 (0). Vodje PP so med preverjanjem uporabe prisilnih sredstev ugotovili, da so policisti vsa prisilna sredstva uporabili zakonito.

Obravnavano je bilo 6 (7) kaznivih dejanj napada na policiste, pri katerih je bilo napadenih 7 (6) policistov. V nobenem izmed napadov ni bilo neposredno ogroženo življenje policistov. Pri uporabi prisilnih sredstev je bil poškodovan 1 (5) policist (v enem primeru je dobil vidne zunanje znake poškodbe) in 16 (14) kršiteljev (v enem primeru je bil kršitelj lažje telesno poškodovan, v 15 primerih pa so kršitelji dobili vidne zunanje znake poškodbe). Evidentirani sta bili 2 (3) grožnji policistom.

### **Reševanje pritožb**

Občani so v letu 2024 zoper postopke policistov podali 7 (9) pritožb. V 4 primerih je bilo ugotovljeno, da ne gre za pritožbo po določilih ZNPPol. V 2 primerih je šlo za prepozno vloženo pritožbo. Ena pritožba se je obravnavala neposredno pred senatom (tujec). Pritožba je bila neutemeljena. Tri pritožbe so bile zaključene z uspešnim pomiritvenim postopkom, en pomiritveni postopek je bil neuspešen in se ni nadaljeval pred senatom. En pritožba je bila utemeljena.

Pritožniki so vložili pritožbe zoper postopke policistov s področja cestnega prometa in javne varnosti, pritožbeni razlogi pa so bili neustrezna komunikacija in neukrepanje.

### **Notranje preiskave**

Načrtovane naloge spremljanja in analiziranja vseh zadev, povezanih z notranjo varnostjo, so se tudi v letu 2024 ob zaznanih pojavih izvajale dosledno.

Oddelku za preiskovanje in pregon uradnih oseb s posebnimi pooblastili Specializiranega državnega tožilstva Republike Slovenije, ki je pristojen za pregon kaznih dejanj, katerih so osumljene uradne osebe zaposlene v Policiji, so bile v nadaljnjo obravnavo odstopljene 4 prijave kaznivega dejanja za 7 uradnih oseb, ki so zaposlene v policiji.

### 

### **2.2.8 Informacijska in telekomunikacijska dejavnost**

V letu 2024 so se na področju informacijske dejavnosti izvajali redni servisi opreme, odpravljale napake ter nudila strokovna pomoč uporabnikom. Redno so se nameščali varnostni popravki na podatkovne strežnike.

Na področju radijskih zvez so delavci OIT sodelovali pri zagotavljanju radijskih povezav na kolesarskih dirkah Velika nagrada Nove Gorice in Vipavske doline, Po Sloveniji ter Zlati krog s Primožem Rogličem.

Na področju telefonskih komunikacij so se opravljala manjša popravila opreme za mobilno komuniciranje ter nameščala programska oprema na te naprave.

Na področju tehničnega varovanja objektov policije so se redno izvajali pregledi sistemov ter odpravljale napake v delovanju.

Na področju elektronskih naprav so se redno izvajala preverjanja in nastavljanja alkoskopov ter pravočasno dostavljali merilniki hitrosti, etilometri in CO2 testerji na overitve.

### **2.2.9 Kadrovske in organizacijske zadeve**

Na PU Nova Gorica je bilo 31. decembra 2024 skupno sistemiziranih 456 delovnih mest, zasedenih je bilo 293 delovnih mest. Zasedenost delovnih mest na PU Nova Gorica je bila 64-odstotna.

V letu 2024 smo zaposlili 1 strokovno-tehničnega delavca in 7 uslužbencev na uradniških delovnih mestih. 30 delavcem je prenehalo delovno razmerje, in sicer 25 delavcev na uradniških delovnih mestih ter 5 oseb na strokovno-tehničnih delovnih mestih.

Na zdravstvene preglede je bilo lani napotenih 64 (125) delavcev. Pri javnih uslužbencih se je izvajalo redno cepljenje proti klopnemu meningoencefalitisu, hepatitisu B in C.

V PU Nova Gorica je bilo konec leta 2024 zaposlenih 18 invalidov.

### **Izobraževanje, izpopolnjevanje in usposabljanje**

Policijska uprava je sama organizirala in izvedla usposabljanja policistov za področja, kjer se je izkazala potreba po dodatnem usposabljanju: Policijsko delo v skupnosti, Merilnik hitrosti MultaradarC, Nadaljevalno in dopolnilno usposabljanje pomožnih policistov, FIO – evidentiranje kaznivih dejanj, Obravnava tujcev ter Usposabljanje za preiskovanje nasilja v družini.

Dva policista sta bila napotena na usposabljanje za izpit iz vodenja in odločanja v prekrškovnem postopku, oba sta ga uspešno opravila. Prava tako sta dva policista uspešno opravila izpit iz upravnega postopka.

Policisti so opravili usposabljanje s področja obravnave in varovanja tajnih podatkov. Sedem policistov in policistk se je udeležilo obveznega usposabljanja za imenovanje v naziv. Trije kriminalisti so se udeležili praktičnega dela kriminalističnega tečaja.

V letu 2024 so zaključili usposabljanje po programu »Vodenje v policiji, modul I-V« štirje udeleženci.

V letu 2024 je uspešno zaključilo izobraževanje sedem (7) študentov rednega študija višješolskega programa Policist 8. generacije. V okviru 15. generacije izrednih študentov VPŠ se izobražujejo 4 policisti (zaključek predviden v 31.3.2025). Izobraževanje je zaključil eden od dveh policistov 14. skupine policistov SR – NDM.

V času od junija do oktobra 2024 je na posameznih PP praktično izobraževanje opravljalo 20 kandidatov za policiste 8. in 9. generacije (VPŠ).

Mesečno so na območju policijske uprave potekala usposabljanja policistov v okviru praktičnega postopka in samoobrambe. Matične policijske enote so teoretične vsebine usposabljanj v tem okviru izvajale same po programu, ki sta ga določili GPU in mesečno PU Nova Gorica. Prav tako so bila v letu 2024, v skladu s programom GPU in odločbo PU Nova Gorica, izvedena načrtovana usposabljanja policistov za ravnanje in rokovanje s službeno pištolo in dolgocevnim orožjem.

Zaradi opravljanja nujnih operativnih nalog je bilo eno usposabljanje pripadnikov PPE PU preklicano. Usposabljanja zaradi večjega števila aktiviranj PPE ni bilo mogoče nadomestiti v katerikoli drug termin v letu 2024.

Mesečno so na območju policijske uprave potekala usposabljanja policistov v okviru praktičnega postopka in samoobrambe. Matične policijske enote so teoretične vsebine usposabljanj v tem okviru izvajale same po programu, ki sta ga določili GPU in mesečno PU Nova Gorica. Prav tako so bila v letu 2024, v skladu s programom GPU in odločbo PU Nova Gorica, izvedena načrtovana usposabljanja policistov za ravnanje in rokovanje s službeno pištolo in dolgocevnim orožjem.

### **Finančno-materialne zadeve**

Izvajanje nalog na področju finančno-materialnega poslovanja je v letu 2024 potekalo v načrtovanih okvirih. V letu 2024 se je v okviru tekočega vzdrževanja izvedlo načrtovana vzdrževalna dela.

### **2.2.12 Mednarodno sodelovanje**

V letu 2024 je Policijska uprava Nova Gorica, na skupnih sestankih z italijanskimi varnostnimi organi, obravnavala predvsem operativno problematiko v zvezi s čezmejno kriminaliteto in ilegalnimi migracijami. Skupna srečanja so namenjena izmenjavi informacij in reševanju pomembnih varnostnih vprašanj. Hitro in učinkovito medsebojno obveščanje je podlaga za uspešno in učinkovito policijsko delo na obeh straneh državne meje.

### **Odnosi z javnostmi**

Odnosi s predstavniki medijev so bili v letu 2024 dobri. Predstavniki medijev na lokalni in nacionalni ravni so bili v veliko pomoč tudi pri promociji različnih preventivnih dejavnosti in predstavljanju policijskega dela. PU Nova Gorica je medijem ponudila vrsto različnih podatkov, omogočila izjave ter prispevke različnih strokovnih služb in PP z območja uprave. S pomočjo strokovnih služb je policijska uprava pripravljala in pošiljala odgovore tudi občanom, ki so vprašanja pošiljali po uradni elektronski pošti novogoriške PU, prek Sektorja za odnose z javnostmi GPU oz. preko drugih komunikacijskih kanalov [več o delu na področju odnosov z javnostmi v statistični prilogi]. Izjave za javnost oz. novinarske konference so bile izvedene glede na večjo medijsko odmevnost varnostnega dogodka.

Prav tako smo nudili medijsko podporo pri izvedbi različnih preventivnih, promocijskih aktivnosti in dogodkih povezanih s policijskim delom. Na intranetu policije smo objavljali različne prispevke o delu in življenju policistov, dogodkih, športnih aktivnostih, kadrovskih zadevah, zahvale itd. Omenjene prispevke smo posredovali tudi na spletno stran Policije. Posamezne vsebine smo objavljali tudi preko socialnega omrežja FB PU Nova Gorica. Predstavnik za odnose z javnostmi je skupaj z drugimi člani Delovne skupine za promocijo zaposlovanja v policiji izvajal aktivnosti v zvezi s promocijo policijskega poklica.

Pri obveščanju širše javnosti so bile uporabljene različne vrste komunikacije: pošiljanje raznih podatkov in informacij po telefonu in elektronski pošti, objave na medmrežju [na spletni strani policije, Twitterju in Facebooku] in na intranetu policije ter neposredno in posredno javljanje v radijske,in televizijske programe ter programe elektronskih medijev.

Pri obveščanju širše javnosti so bile uporabljene različne vrste komunikacije: pošiljanje raznih podatkov in informacij po telefonu in elektronski pošti, objave na medmrežju [na spletni strani policije, Twitterju in Facebooku], na intranetu policije in v reviji Varnost ter neposredno in posredno javljanje v radijske in televizijske programe ter programe elektronskih medijev.

### **Dejavnost specializiranih policijskih enot**

Evidentirali smo 6 aktiviranj na območju PU Nova Gorica, sicer pa je bila PPE PU Nova Gorica (sestav I in II) v letu 2024 skupaj aktivirana v 21 (14) primerih. Enota je bila v petnajstih primerih aktivirana za pomoč drugim PU za varovanje javnih shodov, športnih prireditev in izvajanje nalog javne varnosti ob preddvidljivih dogodkih oziroma ob koncih tedna na območju PU Ljubljan, PU Kranj, PU Celje PU Maribor in PU Koper.

Sestav III (GE) je bil aktiviran v 56 (60) primerih. Policisti iz sestava Gorske enote (GE) so dejavno sodelovali pri iskanju oseb v gorah in na drugih težko dostopnih območjih, v ekipi za helikoptersko reševanje ter pri ogledih nesreč in preiskavi sumov kaznivih dejanj na težko dostopnih terenih. Prav tako sodelujejo pri preventivnih aktivnostih v gorah.

Robert Feltrin

po pooblastilu v.d. generalnega direktorja policije

vodja sektorja

višji samostojni policijski inšpektor II

Priloga 1: *Izvajanje nalog v 2024 na podlagi letnega načrta dela PU Nova Gorica*

Priloga 2: *Statistični podatki za leto 2024*

# 

# **Priloga 1: Izvajanje nalog iz letnega načrta dela PU Nova Gorica za 2024**

| 1. STRATEŠKI CILJ: PREPREČEVANJE, ODKRIVANJE IN PREISKOVANJE KAZNIVIH DEJANJ | |
| --- | --- |
| Kazalniki uresničevanja strateškega cilja | Način spremljanja/vir podatkov |

|  |
| --- |
| **Naloga 1.1 Krepitev aktivnosti v povezati Izboljšanje odkrivanja in preiskovanja kaznivih dejanj, zlasti vlomov v stanovanja in hiše.** |
| Status: realizirano |
| **Realizacija kazalnikov:** PU Nova Gorica je v letu 2024 obravnavala 1.428 (1.104) kaznivih dejanj zoper premoženje in jih preiskala v deležu 29,7 % (32,7 %). Od tega je PU lani obravnavala 323 (249) kaznivih dejanj Velika tatvina in jih preiskala v deležu 15,2 % (15,7 %). SKP PU Nova Gorica je ažurno spremljal aktivnosti preiskovanja kaznvih dejanj zoper premoženje z namenom izboljšanja kakovosti dela policijskih postaj. Na področju premoženjske kriminalitete je bil večji del aktivnosti usmerjen zlasti k cilju uspešne preiskave vlomov v t. i. »bivalne objekte«. V tem kontekstu se je stanje navedene premoženjske problematike tudi dosledno analitično spremljalo, prav tako so bila v tej zvezi izdelana poročila, ki so predstavljala podlago za izvajanje potrebnih aktivnosti. V cilju izboljšanja stanja se je skozi celotno leto mesečno načrtovalo ustrezne aktivnosti. V primeru izkazanih potreb se je posameznim policijskim enotam naročalo izvajanje konkretnih nalog in potrebnih aktivnosti. V prvem polletju je bil izveden načrtovan večdnevni poostren nadzor na (z navedeno problematiko) varnostno obremenjenih območjih posameznih PE (glej dok. 2310-39/2020/164 (3H31-01). Velik poudarek je bil dan tudi izvajanju in doslednemu evidentiranju izvedenih t.i. »preventivnih aktivnostih« na področju premoženjske kriminalitete, s poudarkom na problematiki vlomov v stanovanjske objekte (glej zadevne vnose v »CEPIS« aplikacijo). Ob tem so se kriminalisti OSK udeleževali tudi operativnih posvetov oz. koordinacijskih sestankov na ravni UKP GPU in tudi drugih PU po navedeni problematiki (npr. redni tedenski posveti po video povezavi). V cilju izboljšanja stanja na področju navedene problematike je bil s strani OSK SKP skozi celotno leto 2024 dan še posebej poudarek tudi preventivnim aktivnostim na področju problematike "vlomom v bivalne objekte" in "vozila" ter problematiki t.i. "spletnih goljufij", kar se je med drugim izvajalo tudi v kontekstu "realizacije" "*Akcijskega načrta za izboljšanje stanja na področju preiskovanja premoženjske kriminalitete*". Kriminalisti OSK so se vključevali in nudili strokovno pomoč posameznim PP tudi pri preiskavah drugih vlomnih premoženjskih KD (zlasti pri vlomih v vozila, kjer so bili podani indici, da jih izvršuje skupina  storilcev povratnikov za premoženjska kazniva dejanja iz sosednje Italije oz. z območja Vidma (it. Udine) na obmejnih območjih PP Nova Gorica in na izletniških točkah v Posočju - na območjih PP Tolmin in PP Bovec. V okviru intenzivnega sodelovanja in izmenjave ugotovitev v okviru čezmejnega policijskega sodelovanja z italijanskimi varnostnimi organi je bil v sosledju izveden tudi na operativnem sestanku med predstavnico ODT Nova Gorica s predstavnico italijanskega državnega tožilstva iz Gorice (Italijanska republika) in predstavnikom preiskovalcev iz Goriške in Videmske pokrajine glede problematike nepreiskanih vlomov v vozila na Goriškem, na slovensko-italijanskem obmejnem območju (glej npr. dok. 2310-41/2020/73 (3H31-07). Konkretno v povezavi s problematiko tatvin motornih vozil je SKP PU Nova Gorica vsak mesec tekom celotnega leta 2024 intenziviral aktivnosti po navedeni problematiki in v tem kontekstu tudi izvedel številne poostrene nadzore (glej mesečne dok. pod ref. št. 2310-7/2024/1-… (3H31-06). Z vsemi zgoraj navedenimi oblikami izvajanja nalog se nadaljuje tudi v letu 2025. |

|  |
| --- |
| **Naloga 1.2 Dosledno in učinkovito izvajanje aktivnosti za zagotovitev optimalne, strokovne, zakonite, celotne in učinkovite obravnave nasilja v družini.** |
| Status: realizirano |
| Realizacija kazalnikov: V letu 2024 je PU obravnavala 49 (43) kaznivih dejanj nasilja v družini. Načrtovana naloga je bila realizirana, z izvajanjem se nadaljuje tudi v letu 2024. SKP PU Nova Gorica stalno in kontinuirano spremlja aktivnosti preiskovanja kaznivih dejanj s področja nasilja v družini, predvsem z namenom izboljšanja kakovosti dela PE. V ta namen se je na ravni SKP konstantno in dosledno spremljalo izvedene aktivnosti posameznih PE pri obravnavi tovrstnih primerov ter v primeru zaznanih pomanjkljivosti so bile določenim PE tudi podane ustrezne strokovne usmeritve in nudena potrebna strokovna pomoč. Tudi sicer se je pri prijavah tovrstnih dogodkov oz. kaznivih dejanj stremelo k doslednemu prepoznavanju elementov tovrstnih kaznivih dejanj in obstoja pogojev za izrek t. i. ukrepa prepovedi približevanja. V cilju izboljšanja kakovosti dela po navedenih kaznivih dejanjih je SKP PU 18. 10. 2024 organiziral tudi strokovno usposabljanje policistov PE po problematiki nasilja v družini (dok. 604-140/2024). Konkretno pri reševanju problematike nasilja v družini so policisti vselej aktivno sodelovali s centri za socialno delo, pri čemer je sodelovanje potekalo v obliki večdisciplinarnih strokovnih skupin. Velik poudarek je bil dan tudi izvajanju in doslednemu evidentiranju izvedenih t.i. »preventivnih aktivnostih« na področju nasilja v družini. V povezavi z navedeno problematiko in predvsem v cilju učinkovitejšega operativnega ter usklajenega proaktivnega medsebojnega delovanje z vsemi pristojnimi deležniki pri obravnavi varnostnih dogodkov s področja nasilja v družini, so se predstavniki PU 26. 11. 2024 udeleževali tudi rednih delovnih razgovorov s predstavniki CSD Severna Primorska (glej npr. dok. 900-33/2024/2) oz. strokovnih posvetov Policija - CSD v izvedbi pod okriljem UKP GPU (glej dok. 604-30/2024/2 (2213-05), prav tako pa so se predstavniki PU udeležili tudi posebnega delovnega posveta s Centrom za socialno delo Severna Primorska (glej dok. št. 2310-105/2024/4), katerega so se udeležili tudi predstavniki sorodne organizacije za preprečevanje nasilja nad ženskami ter nasilja v družini iz sosednje Gorice (R. Italija). |
|  |
| **Naloga 1.3 Krepitev preiskovanja ekološke kriminalitete na regionalni in lokalni ravni.** |
| Status: realizirano |
| V povezavi z navedeno problematiko je SKP PU Nova Gorica tekom celotnega leta 2024 spremljal in usmerjal aktivnosti PE po navedeni problematiki, prav tako je bil po navedeni problematiki v marcu 2024 izveden tudi ciljno usmerjen poostren nadzor, s poudarkom na problematiki t. i. »čezmejnimi pošiljkami odpadkov« (glej dok. št. 2310-7/2024/3 (3H31-06), predstavniki PU pa so se udeleževali tudi strokovnih posvetov oz. usposabljanj po tematiki »okoljske kriminalitete« v izvedbi pod okriljem UKP GPU (glej npr. dok. 2310-67/2024/100 (2211-02). |
|  |
| Naloga 1.4 Krepitev izvajanja aktivnosti na področju izvajanja finančnih preiskav, odkrivanja in preiskovalna kaznivih dejanj z elementi korupcije, spletnih goljufij, odkrivanja in preiskovanja pranja denarja ter gospodarskih kaznivih dejanj z veliko premoženjsko škodo. |
| Status: realizirano |
| Realizacija kazalnikov: Zahtevne naloge na področju gospodarske kriminalitete smo izvajali stalno. SKP PU Nova Gorica z namenom zagotavljanja učinkovitejšega preiskovanja kaznivih dejanj in odprave morebitnih pomanjkljivosti pri delu sodeluje z ODT Nova Gorica in SDT. Prednostno smo obravnavali kazniva dejanja z veliko premoženjsko škodo, z elementi korupcije, kazniva dejanja na škodo proračunskih sredstev, finančnih sredstev Evropske unije, gospodarskih družb s kapitalskimi naložbami RS (banke v državni lasti) ter kazniva dejanja, katerih so osumljeni nosilci javnih funkcij. Okrepili smo tudi usmerjeno zbiranje obvestil o združbah, ki delujejo na področju gospodarske kriminalitete. V konkretnih operativnih primerih smo aktivno sodelovali z drugimi državnimi ustanovami (FURS, UPPD, KPK in drugimi inšpekcijskimi službami). |
|  |
| **Naloga 1.5 Krepitev dejavnosti z namenom uspešnejšega odkrivanja in preprečevanja delovanja organiziranih kriminalnih združb zlasti na področju: nedovoljene migracije, preprečevanje trgovine s prepovedanimi drogami, trgovine z ljudmi, zlorabe prostitucije, krepitev vse-skupnostnega preprečevanja radikalizacije, ki vodi v terorizem in nasilni terorizem in nezakonite trgovine z orožjem.** |
| Status: realizirano |
| Realizacija kazalnikov: SKP PU Nova Gorica je izvajala naloge s področja problematike nedovoljenih migracij samostojno in v sodelovanju z drugimi SKP, inšpekcijskimi službami in italijanskimi varnostnimi organi. Izvedene aktivnosti so se izvajala konkretno glede na trenutno problematiko, kakor tudi v okviru izvajanja prikritih preiskovalnih ukrepov in prikritih metod dela kriminalistične policije. Na področju nalog nezakonite trgovine z orožjem je bilo manj preiskanih kaznivih dejanj. Poleg navedenaga pa še druge aktivnosti po tej problematiki (poostreni nadzori, varnostne akcije informatorska mreža, zaznavanje kaznivih dejanj,..) skupaj z enotami PU in tudi regiskimi oz državnimi inšpekcijskimi službami. |

|  |
| --- |
| **Naloga 1.6 Krepitev kriminalistično obveščevalne dejavnosti na regijski in lokalni ravni ter vrednotenje operativnih operacij v cilju pravočasnega preprečevanja, odkrivanja in preiskovanja hujših oblik kriminalitete ter širiti mrežo kontaktnih oseb na regionalni in lokalni ravni.** |
| Status: realizirano |
| Realizacija kazalnikov: SKP je redno spremljal stranje na področju pridobivanja in vnosov operativnih informacij v FIO ter usmerjal tako PE kot posameznike, ki so bili aktivni na tem področju. Posledično temu je tudi beležena 5,6% rast na nivoju cele PU. Prav tako se je krim. obveščevalna dejavnost neposredno krepila s sodelovanjem in neposredno pomočjo OKOD posameznim PP pri preprečevanju, odkrivanju in preiskovanju hujših oblik kriminalitete, največ pri pridobivanju odredb za hišne preiskave, ki so bile večinoma uspešno realizirane. Glede krepitve obeščevalne dejavnosti na nivoju SKP je OKOD aktivno sodeloval in nudil pomoč OOK pri odpiranju operativne kombinacije ter tudi v nadaljevanju neposredno nudil pomoč pri izvajanju ukrepov. Tako sodelovanje OKOD koristi pri planiranju nalog v zvezi z delom z informaotrji in se bo tudi v prihodnje nadaljevalo. |

|  |
| --- |
| **Naloga 1.7 Krepitev izvajajanja ogledne dejavnosti in dvig kakovosti dela policistov pri kriminalistično tehničnih opravilih.** |
| Status: realizirano |
| Realizacija kazalnikov: SKP PU je redno spremljal ogledno dejavnost PP in sproti opozarjal na pomanjkljivosti. Zaznane pomankljivosti so se obravnavale na delovnih posvetih po kriminaliteti. Sprejeti so bili tudi nekateri sklepi, ki se redno izvajajo. Izvedli smo dve trimesečni usposabljanji policistov za izvajanje kriminalistično tehničnih opravil in usposobili tri policiste območnih policijskih postaj Ajdovščina, Idrija in Tolmin. |

| 2. STRATEŠKI CILJ: VZDRŽEVANJE JAVNEGA REDA | |
| --- | --- |
| Kazalniki uresničevanja strateškega cilja | Način spremljanja/vir podatkov |

|  |
| --- |
| **Naloga 2.1 Izvajanje ukrepov za zmanjšanje varnostnih tveganj na javnih zbiranjih in drugih dogodkih.** |
| Status: realizirano |
| Realizacija kazalnikov: Drugih večjih tveganj oz. kršitev s področja ostalih javnih prireditev – večji koncerti na območju Tolmina, Nove Gorice, Ajdovščine in Idrije in drugih javnih zbiranj (protestov) nismo beležili. V letu 2024 nismo beležili množične kršitve na športni prireditvi – kolektivni šport (nogomet). Beležili smo nekaj kršitev med navijači ONS pred nogometnimi tekmami oz. na poti na nogometne stadione, ki so bili povezani z ONS ND Gorica (Terror Boys) in z ONS ND Primorje (Red Devils). Razgovore s športnimi društvi in klubi (organizatorji javnih prireditev) z območja PU Nova Gorica so opravile območne PP PU Nova Gorica. Dne 28. 2. 2024 je SUP PU opravil delovni razgovor z vodstvi 4 severnoprimorskih klubov, ki igrajo v 2. SNL. Vodstva klubov so bila usmerjena v zagotavljanje varnosti udeležencev na športnih prireditvah in izboljšavo obstojče infrastrukture (športni objekt ND Gorica in ND Primorje) na podlagi izvajanja državnega projekta »Žoga je za igro!«. Izvedba preventivnih aktivnosti so območne PP PU evidentirale v aplikacijo FIO - preventiva.  Policisti PP Bovec in PP Tolmin so bili aktivni glede nesreč oz. dogodkov (nesreča na kabinski žičnici, plaz pri zatolminu), policisti PP Nova Gorica pa pri aktivnostih v zvezi najdbe in deaktivirana NUS na ŽP Nova Gorica, ter večjim požarom na Goriškem Krasu in območju PU Koper.  Pripadniki PPE so se udeležili 6 usposabljanj PPE PU Nova Gorica po načrtu PU in vseh usposabljanj, ki jih je načrtovala in izvedla GPU. V zvezi aktivnosti za hitro in učinkovito odzivanje na potencialno ogrožanje JRM, je bila PPE PU Nova Gorica aktivirana v 21 primerih in sicer je bil PPE aktiviran 15 krat za pomoč pri varovanju javnih shodov, športnih prireditev in izvajanju nalog javne varnosti ob preddvidljivih dogodkih, na območju drugih PU (Koper, Maribor, Kranj, Celje in Ljubljana), v 6 primerih pa je bil PPE aktiviran na območju PU Nova Gorica (varovanje špornih prireditev, pomoč inšpekcijskim službam, varovanje nevarnih oseb na sodišču). |
|  |
| **Naloga 2.2 Za zagotovitev zaščite žrtev pri obravnavavi nasilja v družini.** |
| Status: realizirano |
| Realizacija kazalnikov: Za zagotovitev spremljanja represivnih ukrepov in uspešnosti policije pri preprečevanju oz. zmanjševanju prekrškov, vzbujanja nestrpnosti, kršitev z elementi nasilja in vandalizma, nasilja v družini in medvrstniškega nasilja, je bila posebna pozornost namenjena ukrepom policijskih enot, tudi z rednim spremljanjem prijav v DDOKC PU Nova Gorica in sprotno obravnavo morebitnih napak. Sicer tovrstnih dogodkov v smislu sovražnega govora in vzbujanja nestrpnosti nismo beležili. Stanje na področju problematike nasilja v družini in medvrstniškega nasilja smo spremljali ob pojavu dogodka, strokovnim usmerjanjem enot, kakor tudi s pripravljenimi polletnimi in letnimi analizami. |
|  |
| **Naloga 2.3 Krepitev sodelovanja s pristojnimi organi in skupnostmi pri preprečevanju nedovoljene vožnje v naravnem okolju ter preprečevanje in odkrivanje okoljskih kršitev (odlaganje nevarnih in nenevarnih odpadkov v naravo in drugo) v sodelovanju z drugimi deležniki.** |
| Status: realizirano |
| Realizacija kazalnikov:  V letu 2024 smo v sklopu več sestankov z RKI Nova Gorica sodelovali s pristojnimi službami (okoljska, gozdarska, kmetijska inšpekcija) glede izvedb nadzorov nedovoljene vožnje v naravnem okolju. Glede na dogovor so bili skupni poostreni nadzori izvedeni v mesecu februarju, marcu, majum juniju, juliju in avgustu. PP so glede nedovoljene vožnje v naravnem okolju izvedle še samostojne poostrene nadzore. Statistično pa smo v letu 2024 izvedli več ukrepov po ZON, kot v preteklem letu. Prav tako pristojni inšpekciji odstopili več predlogov glede Uredbe o odpadkih poslali več, kot v primerjalnem letu. |

|  |
| --- |
| **Naloga 2.4 Zagotoviti izboljšanje strokovnosti dela pri obravnavi prekrškov s poudarkom na pravilni in popolni ugotovitvi dejanskega stanja, ugotovitvi odgovornosti storilca za prekršek ter spoštovanju procesnih pravil hitrega postopka.** |
| Status: realizirano |
| Realizacija kazalnikov:  V preteklem letu sta bila na PU Nova Gorica realizirana dva strokovna posveta s področja prekrškovnega prava. Na njem so bile poleg obravnavanih vsebin s posveta z UUP GPU CPZ, predstavljene tudi ugotovitve dela prekrškovnih organov PU Nova Gorica (tekoče napake in pomanjkljivosti). Prekrškovnim organom je bila na posvetih z namenom dviga strokovnosti predstavljena tudi razna strokovna literatura oz. prispevki in aktualna sodna praksa - relevantna za področje dela prekrškov (dokumenta SUP PU Nova Gorica, št. 900-55/2024 (3H2-04) z 28. 05. 2024 in št. 900-109/2024 (3H2-04) z 10. 10. 2024). Po odločbi direktorice PU je bil opravljen tudi strokovni nadzor, in sicer - v delu postopanja in obravnave pravnih sredstev v postopku o prekršku (napoved ZSV, ZSV, ugovor in pritožbe), in sicer na Policijski postaji Bovec (zadeva št. 0602-36/2024 (3H1-04) z 29. 10. 2024). Prekrškovnim organom je bilo tekom leta nudeno tudi več strokovnih pomoči, bodisi v ustni ali pisni obliki – glede na samo zahtevnost vsebine. Preko razpoložljive dokumentacije - raznih zaprosil s PP PU na SUP PU - v delu raznih popravkov izreka v evidenci FIO, preklicev izterjav, podaji predlogov PP PU za uporabo izrednih pravnih sredstev po ZP-1, raznih zapisov obravnav dogodkov v zapisih DDOKC in dežurnih poročilih PP PU) se je tekoče spremljalo delo prekrškovnih organov (izdaja različnih indivualnih prekrškovnih aktov). Na ugotovljene nepravilnostih se je PP PU opozarjalo – ustno in tudi pisno, v posameznih zadevah pa se je od PP PU zahtevala tudi podaja pisnega odgovora. Koordinator na SUP PU je delo prekrškovnih organov dnevno spremljal preko razpoložljivih se kontrolnih tabel - vnosi obravnavanih prekrškov CPP s KT, vročanje preko e-Uprave (izvajanje monitoringa), zaključevanje zadev v evidenci FIO; realizirana plačila preko POS terminalov. V letošnjem letu bo izveden tudi strokovni nadzor na PPIU Nova Gorica – obravnava in postopanje prekrškovnega organa z vloženimi pravnimi sredstvi. Z namenom zagotavljanja strokovnosti dela na omenjenem področju dela in sledenju aktualni sodni praksi se bo nadaljevalo tudi v letu 2025. |

| 3. STRATEŠKI CILJ: ZAGOTAVLJANJE VARNOSTI V CESTNEM PROMETU | |
| --- | --- |
| Kazalniki uresničevanja strateškega cilja | Način spremljanja/vir podatkov |

|  |
| --- |
| ***Naloga 3.1 Učinkovitejši nadzor policije v cestnem prometu s ciljem nadaljevanja trenda zmanjševanja skupnega števila prometnih nesreč, prometnih nesreč s hujšimi posledicami in izboljšanjem varnosti ranljivejših udeležencev v cestnem prometu (pešci, kolesarji, vozniki enoslednih motornih vozil).*** |
| Status: realizirano |
| Realizacija kazalnikov: Na območju PU Nova Gorica smo v letu 2024 izvedli vse predvidene oblike dela in aktivnosti za zagotavljanje nadzora cestnega prometa. Izvedlo se je vse načrtovane poostrene nadzore, tako lokalne, po načrtu PU oz. po načrtu GPU, ki so bili načrtovani skupaj z Agencijo za varnost prometa. Redno se je izvajalo nadzor na hitri cesti H4, tudi v sodelovanju z drugimi pristojnimi službami (Cestel, nadzorniki Dars, inšpekcijske službe) in v sodelovanju z italijansko prometno policijo.  Poleg navedenega smo od pomladi do jeseni izvajali vse predvidene oblike dela v zvezi ugotavljanja varne vožnje voznikov enoslednih motornih vozil (EMV). Izdelano je bilo poročilo o navedeni problematiki in pripravljen poseben načrt s konkretnimi nalogami in aktivnosti - poostrenimi nadzori v času letne turistične sezone ki so bili tudi izvedeni. Izvedene so bile predvidene preventivne aktivnosti, ki so bile razpisane s strani GPU ali AVP. Prav tako so bile s posebnim načrtom načrtovane in izvedene skupinske oblike dela z izrednimi policijskimi patruljami in patruljami SENP UUP GPU, na najbolj obremenjenih cestnih povezavah. Izvedene so bile načrtovane preventivne aktivnosti glede problematike voznikov motornih koles, hitrosti, še posebej pred pričetkom poletne turistične sezone. |
|  |
| ***Naloga 3.2. Zmanjšanje deleža alkoholiziranih povzročiteljev prometnih nesreč.*** |
| Status: realizirano |
| Realizacija kazalnikov: Na območju PU Nova Gorica smo v letu 2024 izvajali vse predvidene oblike dela in aktivnosti za zagotavljanje zmanjševanja deleža alkoholiziranih povzročiteljev prometnih nesreč, pri čemer so izvedli vse načrtovane poostrene nadzore in skupinske oblike dela po tematiki psihofizičnega stanja voznikov v cestnem prometu. |

|  |
| --- |
| ***Naloga 3.3. Izvajanje nadzornih aktivnosti na hitri cesti H4 in učinkovito upravljanje prometa v primeru prometnih nesreč in drugih izrednih dogodkov na hitri cesti.*** |
| Status: realizirano |
| Realizacija kazalnikov: Na območju PU Nova Gorica smo v letu 2024 mesečno izvajali poostrene nadzore s pred selekcijo po metodologiji Pegaz V, Pegaz IV in Morska deklica ter Hitrost in Razdalja med vozili. Tako smo v letu 2023 izvedli 2 poostrena nadzora po metodologiji Morska deklica, 10 poostrenih nadzorov po metodologiji Pegaz IV in 23 poostrenih nadzorov po metodologiji Pegaz V. |

| 4. STRATEŠKI CILJ: VZDRŽEVANJE VARNOSTI DRŽAVNE IN ZUNANJE MEJE EVROPSKE UNIJE TER PREPREČEVANJE NEZAKONITIH MIGRACIJ | |
| --- | --- |
| Kazalniki uresničevanja strateškega cilja | Način spremljanja/vir podatkov |

|  |
| --- |
| **Naloga 4.1. Zagotavljanje učinkovitega izvajanja nadzora državne meje.** |
| Status: realizirano |
| Realizacija kazalnikov: Poleg konkretno izvedenih postopkov in prijetja skupin nezakonitih migrantov tekom leta in osumljencev tovrstnih kaznivih dejanj, so bila z ugotovitvami in opozoril v sklopu izdelanih analiz tveganja na področju nedovoljenih migracij, s ciljem povečanja operativnih aktivnosti v zvezi s to problematiko, seznanjena vsa področna in območni PP na območju PU Nova Gorica. Ob zaznavi povečane problematike, so bili s strani PPIU Nova Gorica, območnih PP in SUP PU Nova Gorica načrtovani in izvedeni poostreni nadzori s tega področja. Tako je bilo skupaj načrtovanih in izvedenih 35 poostrenih nadzorov. |
|  |
| **Naloga 4.2 Strokovno in učinkovito izvajanje izravnalnih ukrepov.** |
| Status: realizirano |
| Realizacija kazalnikov: Skupno je bilo leta 2024 na območju PU Nova Gorica izvedenih 238 (82) postopkov v katerih so policisti uporabili izravnalne ukrepe. Policisti so izravnalne ukrepe izvajali strokovno, kar je sprotno spremljalo vodstvo enot. Prav tako so bili izravnalni ukrepi izvedeni učinkovito, saj je bil pozitivni delež skupnega števila vseh postopkov 71%. Tako je bilo od 238 postopkov v katerih so policisti uporabili izravnalne ukrepe izvedenih 169 prekrškovnih postopkov. |

|  |
| --- |
| **Naloga 4.3. Učinkovit nadzor nad zakonitostjo bivanja tujcev v Republiki Sloveniji.** |
| Status: realizirano |
| Realizacija kazalnikov: Zaradi nezakonitega prebivanja so policisti v letu 2024 na območju PU Nova Gorica obravnavali manj tujcev kot v predhodnem letu. Obravnavani tujci so bili povezani tako v sklopu delu na črno, saj so v Republiki Sloveniji bivali brez ustreznih dovoljenj oz. vizumov, kot zaradi prekoračitve dovoljenega časa bivanja na schengenskem območju oz. na območju Slovenije. Tujcem, ki niso izpolnjevali pogojev za bivanje v Republiki Sloveniji so bile izdane odločbe o vrnitvi oz. so bili napoteni v državo EU, kjer so imeli urejen status bivanja. Prav tako je bilo načrtovanih in izvedenih 26 poostrenih nadzorov s tega področja, zato ocenjujemo, da so bili ukrepi PU za nadzor nad zakonitostjo bivanja tujcev v Republiki Sloveniji, učinkoviti. |

| 5. STRATEŠKI CILJ: VZPOSTAVITEV SOODGOVORNOSTI ZA ZAGOTAVLJANJE VARNOSTI V LOKALNI SKUPNOSTI | |
| --- | --- |
| Kazalniki uresničevanja strateškega cilja | Način spremljanja/vir podatkov |

|  |
| --- |
| **Naloga 5.1 Zagotoviti večjo vidnost in prisotnost policistov v lokalnem okolju in spodbujati soodgovornost subjektov lokalne skupnosti ter prebivalcev pri zagotavljanju boljše varnosti.** |
| Status: realizirano |
| Realizacija kazalnikov: V mesecu januarju 2024 je bil pripravljen poseben letni načrt Policijsko delo v skupnosti in preventivne aktivnosti PU Nova Gorica za leto 2024. Glede na to smo na PU Nova Gorica tekom leta nadaljevali z aktivnostmi na področju policijskega dela v skupnosti in v OŠ ter SŠ s konkretnimi preventivnimi aktivnostmi pri zagotavljanju boljše varnosti na različnih operativnih področjih. V zvezi tega so se načelniki PP udeležili sestankov občinskih svetov, VPO-ji pa sestankov s predsedniki nekaterih KS, kjer so predstavili delo v PP. V enem primeru se je vodstvo PP udeležilo sklica sosveta za zagotavljanje varnosti. Tekom leta smo izvedli več formalnih in neformalnih sestankov z vodji intervencijskih služb (CZ Severna primorska, CSD Severna Primorska, GENG, Regijska koordinacija inšpekcij Nova Gorica. Izvedli smo sestanek z vodji Medobčinskih redarstev, s predsedniki občinskih SPVCP in sestanek z odgovornimi inšp. službami za delo na smučiščih in vodji smučišč. |

| 6. STRATEŠKI CILJ: VODENJE IN UPRAVLJANJE POLICIJE, KI OMOGOČATA UČINKOVITO ORGANIZACIJO DELA | |
| --- | --- |
| Kazalniki uresničevanja strateškega cilja | Način spremljanja/vir podatkov |

|  |
| --- |
|  |
| **Naloga 6.1 Spremljanje porabe finančnih sredstev po proračunskih postavkah za leto 2024.** |
| Status: realizirano |
| Realizacija kazalnikov: Poročila o porabi finančnih sredstev so bila obravnavana na OSK in ŠSK direktorja oz. direktorice Policijske uprave Nova Gorica. Zadeva št. 450-15/2024. |

|  |
| --- |
| **Naloga 6.2 Organizacija in izvedba usposabljanj in izpopolnjevanj zaposlenih na PU Nova Gorica.** |
| Status: realizirano. |
| Realizacija kazalnikov: Načrt izpopolnjevanj in usposabljanj za lansko leto je bil izdelana v programu ISCIU, kjer so načrtovane naloge pod lastnimi, skupnimi in individualnimi oblikami usposabljanj. Naloge iz načrta usposabljanj in izpopolnjevanj PU Nova Gorica za 2024 so bile realizirane. |
|  |
| **Naloga 6.3 Nadaljevalno in dopolnilno usposabljanje pomožnih policistov.** |
| Status: realizirano |
| Realizacija kazalnikov: V letu 2024 sta bila na podlagi Letnega načrta za izvedbo nadaljevalnih in dopolnilnih usposabljanj pomožnih policistov za leto 2024, izvedena dve enodnevna usposabljanja za pomožne policiste PU Nova Gorica (vaja v streljanju in usposabljanje na področju policijski pooblastil s praktičnim postopkom. |
|  |
| **Naloga 6.4 Izvedba splošnega nadzora na PP Nova Gorica.** |
| Status: nerealizirano |
| Realizacija kazalnikov: Naloga je bila prenesena v letni načrt nadzorov PU Nova Gorica za leto 2025. |
|  |
| **Naloga 6.5 Izdelava načrta nadzorov na policijskih enotah PU Nova Gorica.** |
| Status: realizirano |
| Realizacija kazalnikov: Izdelan je bil dokument PU Nova Gorica glede načrtovanja nadzorov v policijskih enotah PU Nova (dok. št. 0602-4/2024/1 (3H1-04) z dne 13. 1. 2024). Splošni in strokovni nadzori policijskih enot so bili večinoma izvedeni skladno z izdelanim načrtom nadzorov. Trije predvideni strokovni nadzori so bili prenešeni v leto 2025, šest izmed predvidenih nadzorov ni bilo opravljenih oz. so bili iz različnih operativnih, kadrovskih in organizacijskih razlogov preklicani. |

|  |
| --- |
| **Naloga 6.6 Izboljšanje poznavanja policijskih pooblastil za zakonito in strokovno opravljanje nalog na način, da se ugotovljene primere nepravilne uporabe policijskih pooblastil preuči v okviru vadbe PPSA.** |
| Status: realizirano |
| Realizacija kazalnikov: V sklopu spremljanja nepravilne uporabe policijskih pooblastil so bile le-te predstavljene v okviru vadbe PPSA na PU Nova Gorica za vsaj mesec posebej (teoretični del). |

| 7. STRATEŠKI CILJ: KREPITEV UGLEDA POLICIJE | |
| --- | --- |
| Kazalniki uresničevanja strateškega cilja | Način spremljanja/vir podatkov |

|  |
| --- |
| ***Naloga 7.1 Zagotavljanje objektivnega obveščanja javnosti in nudenje strokovne pomoči na področju odnosov z javnostmi PE na območju PU Nova Gorica ter sodelovanje pri protokolarnih in dogodkih za promocijo policije.*** |
| Status: realizirano |
| Realizacija kazalnikov: O delu Policije na območju PU Nova Gorica smo v letu 2024 javnost pravočasno in strokovno obveščali s posredovanjem številnih obvestil za javnost, odgovorov novinarjem in občanom, z objavami na spletni strani policije, socialnega omrežja FB PU Nova Gorica, izjav za javnost, intraneta policije, v Reviji Varnost itd. Z obveščanjem o delu policije na tem območju smo krepili pozitivno podobo med ljudmi ter jo obveščali o aktualnih vsebinah, varnostnih dogodkih in drugih izvedenih aktivnostih (promocijske, preventivne, protokolarne…). Glede na potrebe smo policijskim enotam in NOE PU nudili tudi strokovno pomoč na področju informiranja javnosti (razvid aktivnosti na področju odnosov z javnostmi je zajet v priloženi statistični tabeli). Vodje izmen OKC PU Nova Gorica so v času odsotnosti predstavnika za odnose z javnostmi medijskim hišam pošiljajo obvestila o pomembnejših dogodkih na območju uprave. Prav tako je predstavnik za odnose z javnostmi skupaj z drugimi člani DS za promocijo zaposlovanja v policiji PU Nova Gorica in sodelujočimi policisti policijskih enot in NOE PU Nova Gorica ter drugimi ustanovami sodeloval pri promociji poklica policist na Severnem Primorskem ter o tem obveščal lokalne medije oz. širšo javnost preko socialnega omrežja Facebook. |

|  |
| --- |
| ***Naloga 7.2 Zmanjševanje števila odklonskih pojavov in povečati notranjo varnost.*** |
| Status: realizirano |
| Realizacija kazalnikov: V zvezi z zagotavljanjem notranje varnosti so se v letu 2024 izvajale vse aktivnosti, ki so določene v Pravilniku o notranji varnosti v Policiji in v ZODPol. |

|  |
| --- |
| ***Naloga 7.3 Krepitev izvajanja aktivnosti promocije policijskega poklica.*** |
| Status: realizirano |
| Realizacija kazalnikov: Realizacija kazalnikov: Aktivnosti v zvezi s promocijo zaposlovanja v policiji smo člani Delovne skupine za promocijo zaposlovanja v policiji skozi vse leto izvajali na vseh srednjih šolah na Severnem Primorskem, k sodelovanju smo pritegnili tudi druge ustanove na Severnem Primorskem. Poleg tega smo izvedli tudi druge dejavnosti v skladu z usmeritvami DS za promocijo zaposlovanja v policiji. S tovrstnimi aktivnostmi nadaljujemo tudi v letošnjem letu. |

|  |
| --- |
| **Naloga 7.4 Izvedba delavnic v okviru projekta Krepitev dobrih medsebojnih odnosov in dobronamerne solidarnosti ter druge delavnice s področja socialnih veščin*.*** |
| Status: realizirano |
| Realizacija kazalnikov: Realizacija kazalnikov: Aktivnosti v zvezi s promocijo zaposlovanja v policiji smo člani Delovne skupine za promocijo zaposlovanja v policiji skozi vse leto izvajali na vseh srednjih šolah na Severnem Primorskem, k sodelovanju smo pritegnili tudi druge ustanove na Severnem Primorskem. Poleg tega smo izvedli tudi druge dejavnosti v skladu z usmeritvami DS za promocijo zaposlovanja v policiji. S tovrstnimi aktivnostmi nadaljujemo tudi v letošnjem letu. |

|  |
| --- |
| ***Naloga 7.5 Zadovoljstvo uporabnikov s hitrim odzivom policije na interventni številki 113.*** |
| Status: realizirano |
| Realizacija kazalnikov: Policisti OKC so se na podlagi Povprečnega časa zvonenja odzvali na klice v 6,1 sekundah (v letu 2023= 6.5 sek.) kar je najboljši odzivni čas v zadnjih desetih letih in s tem uresničujemo cilj dviga zadovoljstva uporabnikov s hitrim odzivom policije. |

|  |
| --- |
| ***Naloga 7.6 Zagotovitev sprejema najmanj 95 % vseh klicev na telefonski številki 113.*** |
| Status: realizirano |
| Realizacija kazalnikov: Cilju zagotovitev sprejema najmanj 95 % vseh klicev na telefonski številki 113 se z 92,6 % v prvih 12 sekundah približujemo in je prav tako najboljši v zadnjih desetih letih. V povezavi s sprejetimi klici se je posledično znižal za skoraj dve minuti (13:41-15:30) reakcijski čas policijskih patrulj. |

1. Datum prvega zaključnega dokumenta ne določa vsebine. Pri posameznem kaznivem dejanju je vedno prikazana zadnja vrednost ob zajemu statističnih podatkov iz evidence kaznivih dejanj. [↑](#footnote-ref-1)
2. Primerjalni podatki za leto 2022 so v oklepaju. [↑](#footnote-ref-2)